钦定古今图书集成/历象汇编/岁功典/第051卷 > 《续齐谐记》 > 五花丝粽
## 钦定古今图书集成/历象汇编/岁功典/第051卷 > 《续齐谐记》 > 五花丝粽

屈原五月五日投汨罗水，楚人哀之，至此日以竹筒
子贮米，投水以祭之。汉建武中，长沙区曲忽见一士
人，自云三闾大夫。谓曲曰：“闻君当见祭，甚善。常年为
蛟龙所窃，今若有惠，当以楝叶塞其上，以彩丝缠之。
此二物蛟龙所惮。”曲依其言。今五月五日作粽，并带
楝叶五花丝，遗风也。